חוק הביטוח הלאומי (תיקון מס' 213 והוראת שעה - נגיף הקורונה החדש) (קביעת ועדה), התש"ף-2020
הצעת חוק ממשלתית, הכנסת ה-23
פורסם: ספר החוקים, חוברת 2792, עמ' 20, 2020-04-07T00:00:00+03:00
לאור המשבר הכלכלי שנוצר בעקבות התפרצות הקורונה וצמצום מקומות העבודה במשק עובדים מצאו עצמם מפוטרים, הוצאו לחל"ת ועצמאים נאלצו לסגור את עסקיהם. ולאור המצב הפוליטי–מדיני בעקבותיו טרם הוקמה ממשלה וטרם הוקמו הוועדות הקבועות של הכנסת לפי סעיף 100 לתקנון הכנסת, והוקמו רק ועדות זמניות לכנסת העשרים.
חוק הביטוח הלאומי [נוסח משולב], התשנ"ה-1995 (להלן – חוק הביטוח הלאומי) מסדיר את פעולתו של המוסד לביטוח לאומי וקובע הוראות עיקריות הנוגעות לזכאות לקצבאות הניתנות על ידי המוסד לביטוח לאומי ולהענקתן בנוגע לדמי ביטוח לאומי.  
נקבע בחוק הביטוח הלאומי בתקופה שבה טרם הוקמה ועדת העבודה, הרווחה והבריאות של הכנסת העשרים ושלוש כדלקמן:
תוקן סעיף 6(א) הקובע כי לשר העבודה והרווחה סמכות לסווג מבטוחים באישור וועדת העבודה, הרווחה והבריאות, כך שכל עוד לא הוקמה הועדה האמורה, אישור הועדה לפי סעיף קטן זה הוא בידי ועדת הכספים של הכנסת במקום הועדה האמורה. 
תוקן סעיף 9(א) שקובע כי המוסד רשאי לתת בשם הממשלה הטבות סוציאליות על פי הסכם לאחר התייעצות עם ועדת העבודה, הרווחה והבריאות של הכנסת ועם המועצה, ההתייעצות לפי סעיף קטן זה יהיה בידי ועדת הכספים של הכנסת במקום הועדה האמורה, כל עוד לא הוקמה. 
תוקן כי בכל סעיף אחר בחוק הביטוח הלאומי במקום אישור או התייעצות עם ועדת העבודה, הרווחה והבריאות של הכנסת יבואו אישור או התייעצות עם ועדת הכספים של הכנסת או עם ועדה לעניין מסוים שקבעה הכנסת, הכל כפי שתחליט ועדת הכנסת, וכל לא הוקמה הוועדה האמורה. 
תוקן כי בכל סעיף בחוק הביטוח הלאומי, במקום בו יש צורך באישור או בהתייעצות עם ועדת העבודה, הרווחה והבריאות של הכנסת, הוסף כי הדבר נדרש אישור או התייעצות עם ועדת הכספים של הכנסת או עם ועדה לעניין מסוים שקבעה הכנסת, הכל כפי שתחליט ועדת הכנסת, וכל עוד הוועדה האמורה לא הוקמה.
בנוסף, תוקן סעיף 406 לחוק הביטוח בו מענקים שישולמו לפי ההסכם בדבר תשלום מענק חד-פעמי בעד חודש אפריל 2020 למי שמשתלמים לו קצבה, גמלה או תגבול המנויים באותו הסכם, לא ייחשבו הכנסה לעניין כל דין.